Iso Säynjärvi

Iso Säynjärvi tai Iso Säynätjärvi on Keski-Suomessa Joutsassa  Vallaspellon ja Joutsan kirkonkylän puolivälissä sijaitseva järvi.

 Maantietoa 
Järvi on 6,2 kilometriä pitkä, 2,1 kilometriä leveä, ja sen pinta-ala on 519 hehtaaria eli 5,2 neliökilometriä. Se on muodostunut kaakossa Säynäjärvenkankaan ja siitä koilliseen ulottuvan kapean harjujakson louteispuolelle. Järven länsi- ja lounaisrannat ovat loivarinteisiä, mutta muualla kohoaa esimerkiksi Mailahden ympärillä pieniä mäkiä sekä korkeat Ruunavuori ja Hanhimäki. Järvellä on kartan mukaan 26 saarta. Suurimmat saaret ovat Iso Tarsasaari, Huhtasaari, ja eteläiset Naulasaaret. Muita pienempiä saaria tai luotoja ovat Pieni Tarsasaari ja Talassaari. Vain Pienessä Tarsaaressa ja eteläisessä Naulasaaressa on mökkiasutusta. Järvenpohja on melko epätasainen, sillä saarien ja matalien kohtin välissä on yli kymmenmetrisiä syvänteitä. Mailahdella on kahdessa kohtaa yli 10 metriä syvää, järven länsirantaa seuraa syvännejakso, joka painuu kahdesti 15 metrin syvyyteen, ja Tarsasaarien ja rannikon väliin jää syvännealue, jossa on pari 10-metristä kohtaa. Eteläinen lahti on sitä vastoin matalaa järvialuetta. Suurin mitattu syvyys on 18,5 metriä . Sen rantaviivan pituus on 26,6 kilometriä. Pohjoisrannasta työntyy luoteeseen 2,2 kilometriä pitkä ja 100–330 metriä leveä Mailahti. Myös Naulasaarten eteläpuolella jää suojaan kilometrin mittainen lahti. Muuten on järven rantaviiva selkeän muotoinen. Järven rannoilla on neljä kiinteästi asuttua tilaa ja 62 vapaa-ajan asuntoa, joista kasi sijaitsee saarissa. Harjujaksoa seuraa Joutsan ja Kangasniemen välinen seututie 616. Järven kaakkoisrannassa on leirintäalue.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Sunkinjoen valuma-alueeseen (14.842) se kuuluu. Järven vesistöalueella on vain kaksi isompaa järveä, jotka laskevat siihen. Toinen on Iso Koiralampi ja toinen Ihantlampi. Järven laskujoki on Tampinjoki, joka laskee Vähä Säynjärven kautta Suonteen Ruokoselkään. Järven vedenpinnan korkeus on 115,2 metriä mpy., joten Tampinjoelle muodostuu pudotusta 17,5 metriä. Joessa onkin ollut vesimyllylle pato.

 Lähteet 

Luokka:Ala-Suonteen alue
Luokka:Joutsan järvet
Luokka:Botin luomat artikkelit
Luokka:Korkeusjärjestelmän muutoskohde